Cuneiform Tablet Kt 94/k 849 (AKT 6a 228)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
en-um-a-šùr a-lá-ḫa-am iš-al um-ma en-um-a-šur a-na a-la-ḫi-im-ma me-er-ú me-tim né-nu mì-šu ša tám-kà-ru a-bi-ni sí-ki-ni ú-kà-lu ba-a-am a-na tám-kà-ri a-bi-ni lu nu-sà-li-ma tám-kà-ri a-bi-ni lu nu-ṭá-ib lá tù-na-a-ni ù sí-ki-ni lá ú-kà-lu a-dí 5-ší-šu ù 10-ri-šu a-ḫa-am ù ib-ra-am nu-šé-ší-ib-ma a-ta qá-tám ta-am-ta-na-ḫa-aṣ lá tù-na-a-ni iš-tù-ma ša a-ḫi-im ù ib-ri-im lá ta-ša-me-ú ba-a-am a-ṣé-er 4 um-me-a-ni ša ki-ma a-bi-ni lu ni-li-ik-ma lu-šé-ší-ru-ni-a-tí-ma tám-kà-ri a-bi-ni lu nu-ṭá-ib-ma ù a-na a-lim{ki} a-na ṣé-er a-ḫa-tí-ni gu₅-ba-áb-tim lu ni-li-ik-ma a-na ma-lá ší-ma-at a-bi-ni ša a-lim{ki} lu ni-iz-ku lá tù-na-ḫa-ni ú KÙ.BABBAR 1 GÍN lá tù-ša-ag-ma-ra-ni lá ri-ig-ma-tum ší-bu-tum